Rikunarita-ORG/Wikinium huggingface dataset:
# Fovizmas

Anri Matiso vieno garsiausių kūrinių „Šokis“ grafiti (centre) Vilniuje
**Fovizmas** (pranc. *les fauves* 'laukiniai žvėrys') – tai modernaus meno srovė, atsiradusi XX a. pradžioje. Šis judėjimas išsivystė iš impresionistinės ir neoimpresionistinės dailės, tam turėjo įtakos V. van Gogo, P. Gogeno tapyba. Svarbiausia fovistų išraiškos priemonė – intensyvios, nenatūralios spalvos.

Terminas kilęs nuo kritiko Louis Vauxcelles panaudoto žodžio *fauves* (laukiniai žvėrys) apibūdinant grupę tapytojų 1905 m. Paryžiaus Rudens salone, tarp kurių – Anri Matisas, Andrė Derenas, Morisas de Vlaminkas ir kiti. Fovistus domino bendras gyvenimo, jo formų, spalvų vaizdas; jie manė, jog meno kūrinys – tai ilgų apmąstymų rezultatas, turintis nepakartojamą pobūdį ir privalantis išsiskirti giedrumu. Šie menininkai atsisakė linijinės ir erdvinės perspektyvos. Fovistų dekoratyvumas turėjo įtakos monumentaliajai tapybai, taikomajai dailei, plakato menui.

## Garsiausi dailininkai

Dailininkų fovistų grupė susikūrė Paryžiuje ir eksponavo kartu 1905 − 1907 m. Vėliau kai kurie šių dailininkų pasuko kitų meninių ieškojimų keliu.

* *Anri Matisas* (*Henri Matisse*, 1869–1954 m.) neapsiribojo viena meno sritimi: jis tapė, kalė skulptūras, iliustravo knygas, kūrė interjerus. Pirmuose darbuose Matisas naudojo prislopintas spalvas, tačiau vėliau jos pasidarė ryškios. Matiso tikslas – ne tiksliai atspindėti tikrovę, bet „kūrybiškai ją pažadinti“. Nors jo darbai primena eskizus, iš tiesų tai yra gerai apgalvota kompozicija, o kūrinio elementai pajungti griežtai tvarkai. Dailininkas dažnai tapė peizažus, kambarius su atvirais langais, dekoratyviniais kilimais ir senoviniais baldais, šokančius žmones, aktus („Dailininko dirbtuvė“, „Natiurmortas su raudonomis žuvelėmis“, „Šokis“).
* *Andrė Derenas* (*Andre Derain*, 1880–1954) tapė natiurmortus ir peizažus. Natiurmortuose dominuoja tamsiai rausvi ir pilki tonai. Peizažams būdinga dėmių ritmika („Natiurmortas prieš langą“, „Londono Vestminsterio tiltas“, „Spalvoti laivai“).
* *Morisas Vlaminkas* (*Maurice de Vlaminck*, 1876–1958 m.) kūrybai būdingi itin ryškūs grynų spalvų deriniai. Įvairiaspalviai namai, laukai, raudoni medžių kamienai primena vitražus („Peizažas su raudonais medžiais“, „Senos krantai“).

Fovistų sąrašas:

|  |  |
| --- | --- |
| * Henri Matisse
* Andre Derain
* Maurice de Vlaminck
* Albert Marquet
* Kees van Dongen
* Raoul Dufy
 | * Louis Valtat
* Othon Friesz
* Georges Braque
* Charles Camoin
* Jean Puy
* Georges Rouault
 |

## Nuorodos

* Paveikslai[neveikianti nuoroda]
* GlobalGallery Archyvuota kopija 2008-10-29 iš Wayback Machine projekto.

 **Modernizmo kryptys**

Fovizmas · Kubizmas · Futurizmas · Ekspresionizmas · Abstrakcionizmas · Siurrealizmas · Art deco · Dadaizmas
# Iliustracija

**Iliustracija** (lot. *iliustratio* 'vaizdus aiškinimas, vaizdavimas') – grafikos kūrinys, puošiantis, aiškinantis, papildantis, interpretuojantis tekstą, kuris patalpinamas spausdintiniuose ar skaitmeniniuose leidiniuose, pavyzdžiui, plakatuose, bukletuose, žurnaluose, knygose, mokymosi priemonėse, animacijoje, vaizdo žaidimuose ar filmuose. Paprastai iliustracijas kuria iliustratorius arba dailininkas. Skaitmeninės iliustracijos dažnai yra naudojamos tinklalapiuose ir programinėje įrangoje tam, kad jos taptų patogesnės vartotojui. Iliustracija taip pat gali reikšti rašytinį arba vaizdinį pavyzdį.

## Istorija

Ankstyvosios iliustracijos formos – piešiniai olose. Vienos iš seniausių iliustracijų yra žinomos iš Senovės Egipto kaip hieroglifai.

Paplito Kinijoje ~ VIII a., tradiciškai medžio raižiniuose, tam kad papildytų raštus.Viduramžiais, prieš atsirandant spaudai, knygos buvo iliustruojamos ranka.
# Trumpametražis filmas

William Garwood, amerikiečių aktorius daugiausia vaidinęs trumpuosiuose filmuose
**Trumpametražis filmas** – techninis terminas, kilęs iš Šiaurės Amerikos filmų industrijos kino eros pradžioje (angliškai vadinamas *short film* arba tiesiog *short*). Šiandien šis terminas dažniausiai apibūdina filmus, kurie Amerikos žemyne yra tarp 20 ir 40 minučių, o Europoje, Lotynų Amerikoje ir Australijoje trumpųjų filmų kategorijai paprastai priskiriami ne ilgesni nei 15 minučių filmai.
# GameRankings

**GameRankings**| [[Image:{{{paveikslėlis}}}|{{{pavdydis}}}px]] |
| **Pavadinimas** | GameRankings |
| **Savininkas** | CBS Interactive |
| **Kūrėjas** | Scott Bedard |
| **Komercinė?** | Taip |
| **Paskirtis** | Apžvalgos, įvertinimai |
| **Registracija** | Nemokama |

**GameRankings** – tinklalapis, kuriame talpinami tiek spausdintinių, tiek ir internetinių žaidimų apžvalgų sąrašai ir įverčiai, iš kurių išvedamas vidurkis. Tinklalapyje patalpinta virš 315 000 straipsnių, susijusių su daugiau kaip 14 500 žaidimų.

Tinklalapis įkurtas 1999 m., veiklą pradėjo 2000 m.

GameRankings priklauso bendrovei „CBS Interactive“.

## Vertinimų sistema

GameRankings surenka ir patalpina recenzijų (apžvalgų) nuorodas (bet ne pačias recenzijas) iš kitų žaidimus vertinančių tinklalapių ar žurnalų ir išveda bendrą pasirinktų recenzijų vidurkį. Nors sąrašas gali talpinti šimtus apžvalgų nuorodų, vidurkiui išvesti naudojamos tik GameRankings nuožiūra atsirinktos apžvalgos. Tinklalapis visose apžvalgose naudoja procentinę balų sistemą tam, kad būtų lengviau išvesti vidurkį. Tačiau ne visi tinklalapiai naudoja tokią pačią balų sistemą (kai kurie skiria, pvz., 5 iš 10 balų arba naudoja raidinę sistemą), todėl GameRankings suvienodina vertinimo sistemas panaudodamas gana paprastą konversijos procesą.

## Taip pat skaitykite

* Metacritic
* MobyGames

## Išnašos